b'\n_START_ARTICLE_\nClemente Mastella\n_START_PARAGRAPH_\nMario Clemente Mastella (s. 5. helmikuuta 1947, Ceppaloni) on italialainen poliitikko ja maan entinen oikeusministeri Prodin hallituksessa 2006\xe2\x80\x932008. H\xc3\xa4n johtaa kristillisdemokraattista Popolari-UDEUR-puoluetta._NEWLINE_Mastella on Italian kristillisdemokraattipuolueen entinen pitk\xc3\xa4aikaisj\xc3\xa4sen. Puolueen hajottua vuonna 1994 perusti Pierferdinando Casinin kanssa Centro Cristiano Democraticon. Samana vuonna Silvio Berlusconi nousi p\xc3\xa4\xc3\xa4ministeriksi ja Mastellasta tuli uuden hallituksen ty\xc3\xb6ministeri. _NEWLINE_Vuonna 1998 Mastella perusti Cristiano Democratici per la Repubblica -puolueen (my\xc3\xb6hemmin Unione Democratici per la Repubblica). Se oli olemassa vain vuoden, ja 1999 Mastella nousi Popolari-UDEUR:n johtajaksi. _NEWLINE_Mastella oli toukokuusta 2006 l\xc3\xa4htien Italian oikeusministerin\xc3\xa4 Prodin hallituksessa ja on lis\xc3\xa4ksi Beneventon maakuntaan kuuluvan Ceppalonin pormestari. My\xc3\xb6s h\xc3\xa4nen vaimonsa Sandra Lonardo on Popolari-UDEUR:n j\xc3\xa4sen. Mastella erosi hallituksesta tammikuussa 2008 korruptioep\xc3\xa4ilyjen vuoksi. Skandaaliin liitettiin Mastellan ja h\xc3\xa4nen vaimonsa lis\xc3\xa4ksi yli parikymment\xc3\xa4 ihmist\xc3\xa4. Mastella ilmoitti aluksi tukevansa edelleen Prodin hallitusta, mutta veti sitten tukensa pois.'